Document ID: 32006R2026

UREDBA KOMISIJE (ES) št. 2026/2006
z dne 22. decembra 2006
o spremembi Uredbe Sveta (ES) št. 2368/2002 o izvajanju sistema potrjevanja procesa Kimberley za mednarodno trgovino s surovimi diamanti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2368/2002 z dne 20. decembra 2002 o izvajanju sistema potrjevanja procesa Kimberley za mednarodno trgovino s surovimi diamanti (1) in zlasti členov 19 in 20 Uredbe,
ob upoštevanju naslednjega:
(1)
Člen 20 Uredbe (ES) št. 2368/2002 predvideva spremembo seznama udeležencev v sistemu potrjevanja procesa Kimberley v Prilogi II.
(2)
Bolgarija in Romunija sta navedeni na seznamu udeležencev v sistemu potrjevanja procesa Kimberley v Prilogi II.
(3)
Glede na njun pristop k Evropski uniji 1. januarja 2007 Bolgarija in Romunija sami po sebi ne bosta več udeleženki sistema potrjevanja procesa Kimberley od 31. decembra 2006 in ju je zato treba črtati s seznama udeležencev.
(4)
Prilogo II je zato treba ustrezno spremeniti.
(5)
Člen 19 Uredbe (ES) št. 2368/2002 določa, da lahko države članice imenujejo organe Skupnosti, ki bodo izpolnjevali naloge iz navedene uredbe, in Komisijo pooblašča za vodenje seznama organov Skupnosti v Prilogi III.
(6)
Belgija in Nemčija sta Komisijo obvestili o spremembah podatkov glede njunih ustreznih organov Skupnosti.
(7)
Prilogo III je zato treba ustrezno spremeniti -
SPREJELA NASLEDNJO UREDBO:
Člen 1
Priloga II k Uredbi (ES) št. 2368/2002 se nadomesti z besedilom v Prilogi I k tej uredbi.
Člen 2
Priloga III k Uredbi (ES) št. 2368/2002 se nadomesti s Prilogo II k tej uredbi.
Člen 3
Ta uredba začne veljati dan po objavi v Uradnem listu Evropske unije.
Uporablja se z učinkom od 1. januarja 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 2006

Labels: 7
3
14